4. pielikums

Ministru kabineta

2020. gada 9. jūnija

noteikumiem Nr. 373

Mācību rokasgrāmatā iekļaujamā informācija

1. Mācību kursa mērķis, kursa standarti un ierobežojumi.

2. Studentpilotu uzņemšanas prasības:

2.1. minimālais vecums;

2.2. prasības attiecībā uz iegūto izglītību;

2.3. nepieciešamās valodas zināšanas;

2.4. veselības stāvokļa atbilstība.

3. Iepriekšējās pieredzes izvērtēšanas un kreditēšanas procedūras un individuālā mācību plāna sagatavošana.

4. Mācību lidojumu un teorētisko zināšanu uzdevumu saraksts.

5. Mācību kursa detalizēta struktūra – mācību lidojumu un teorētisko zināšanu uzdevumu izpildes secība un termiņi, katra uzdevuma mērķu izklāsts.

6. Mācību kursa programma:

6.1. mācību lidojumu un teorētisko zināšanu nodarbību ikdienas un iknedēļas programmu vispārējais plāns;

6.2. maksimālais lidojumu mācību laiks studentpilotiem;

6.3. maksimālais teorētisko mācību laiks studentpilotiem;

6.4. studentpilotu mācību un atpūtas laiks;

6.5. instruktoru darba un atpūtas laiks.

7. Mācību dokumentācija:

7.1. mācību dokumentācijas aizpildīšanas un uzglabāšanas procedūras;

7.2. studentpilotu mācību apmeklējuma uzskaites dokumentēšana;

7.3. mācību dokumentācijas reģistrēšanas formas;

7.4. personāls, kas atbild par mācību dokumentācijas aizpildīšanu un veikto ierakstu atbilstības pārbaudi;

7.5. mācību dokumentācijas pārbaužu veikšanas procedūras un biežums;

7.6. mācību dokumentācijā veikto ierakstu standartizācija;

7.7. procedūras lidojumu grāmatiņas aizpildīšanai.

8. Procedūras studentpilotu drošuma apmācībai:

8.1. nacionālās mācību organizācijas personāla un studentpilotu individuālie pienākumi un uzdevumi drošības jomā;

8.2. studentpilotu mācību procedūras rīcībai avārijas situācijās;

8.3. procedūras studentpilotu apmācībai pirms patstāvīgajiem lidojumiem.

9. Procedūras mācību lidojumu pārbaudēm:

9.1. studentpilotu mācību progresa novērtēšana;

9.2. studentpilotu prasmju novērtēšana, ja studentpilots mācības turpina citā nacionālajā mācību organizācijā;

9.3. studentpilotu prasmju novērtēšana pēc mācību beigšanas un rekomendēšana lidojuma prasmju pārbaudei.

10. Procedūras teorētisko zināšanu pārbaudēm:

10.1. eksāmenu jautājumu sagatavošana;

10.2. progresa testu un noslēguma eksāmenu biļešu sagatavošana;

10.3. eksāmenu un testu kārtošanas procedūras;

10.4. eksāmenu un testu vērtēšanas kritēriji un minimālie rezultāti;

10.5. studentpilotu rekomendēšana teorētisko pārbaužu kārtošanai;

10.6. teorētisko zināšanu pārbaužu rezultātu reģistrēšana;

10.7. teorētisko zināšanu atsvaidzināšanas mācības un pārbaužu atkārtota kārtošana;

10.8. studentpilotu pārbaužu rezultātu analizēšana un pārbaužu jautājumu izvērtēšana un aktualizēšana.

11. Procedūras apmācības efektivitātes novērtēšanai:

11.1. personas, kas atbild par apmācības efektivitātes novērtēšanu;

11.2. studentpilotu mācību novērtēšana un informācijas nodošana atbildīgajām personām;

11.3. darbības, kas tiek veiktas, ja studentpilots nenokārto nacionālās mācību organizācijas eksāmenus vai Civilās aviācijas aģentūras eksāmenus;

11.4. instruktoru maiņas kārtība un maksimālais pieļaujamais instruktoru maiņu skaits vienam studentpilotam;

11.5. standartizācijas novērtēšana un trūkumu identificēšana apmācības procesā;

11.6. studentpilotu izslēgšana no mācību kursa;

11.7. studentpilotu disciplīna un ierobežojumi;

11.8. mācību efektivitātes novērtēšanas procesa dokumentēšana.

12. Studentpilotu zināšanu un prasmju standarti dažādos mācību posmos:

12.1. zināšanu un prasmju novērtēšanas kritēriji;

12.2. studentpilotu papildu mācības atbilstošu standartu sasniegšanai un mācību turpināšana nākamajā posmā.

13. Studentpilota mācību lidojumu grāmatiņa (veidlapa), kurā iekļauts pilns mācību lidojumu uzdevumu saraksts.

14. Mācību lidojumu uzdevumu detalizēts apraksts:

14.1. mācību lidojumu uzdevumu saturs un izpildīšanas kritēriji;

14.2. mācību lidojumu uzdevumu izpildīšanas secība.

15. Mācību kursa struktūras detalizēts izklāsts:

15.1. mācību posmu apraksts un atbilstošie uzdevumi katrā posmā;

15.2. mācību uzdevumu aktualizēšana apmācības procesā un avārijas situāciju atkārtošana;

15.3. studentpilotu prasmju novērtēšana katra mācību posma laikā;

15.4. mācību programmas integrēšana apmācības procesā – teorētisko zināšanu un mācību lidojumu secība, lai studentpilotiem nodrošinātu visefektīvāko apmācības procesu.

16. Mācību metožu apraksts:

16.1. procedūras pirmslidojumu un pēclidojumu pārrunām;

16.2. apmācības metodika;

16.3. apmācības metodikas standartizācija;

16.4. papildu apmācības un instruktāžas atļaujas izsniegšanai veikt patstāvīgos lidojumus.

17. Teorētisko zināšanu nodarbību tēmu saraksts:

17.1. katras tēmas apgūšanai nepieciešamais laiks;

17.2. katras tēmas apgūšanai nepieciešamās informācijas ieguves avots;

17.3. mācību materiāli.

18. Teorētisko zināšanu nodarbību plāni:

18.1. klātienes nodarbību plāni – mācību tēmas, mērķi un zināšanu standarti;

18.2. studentpilotu progresa testu veikšanas procedūras;

18.3. neklātienes apmācības plāns.

Satiksmes ministrs T. Linkaits